text: H. P. Geil valgt til spidskandidat
  12 november 2012 kl. 20.38
  Venstre i Haderslev fandt mandag aften den kandidat, der skal prøve at vælte byens socialdemokratiske borgmester ved næste valg. Det blev Hans Peter Geil.
  I alt kæmpede fire kandidater om at blive Venstres spidskandidat til borgmesterposten, som socialdemokraten Jens Christian Gjesing besidder. De fire kandidater var Allan Emiliussen, Signe Knappe, Jesper Andreasen og Hans Peter Geil. 
  Sidstnævnte var formentlig farvoritten, da han var borgmester i Haderslev fra 2007 til 2009. Der skulle dog tre stemmerunder til, før han kunne kalde sig Venstres spidskandidat - i tredje runde var han oppe imod Signe Knappe. 
  I alt var 344 mødt frem for at stemme om partiets spidskandidat.
  